**DĖL PANEVĖŽIO RAJONO SAVIVALDYBĖS TARYBOS 2019 M. VASARIO 20 D. SPRENDIMO NR. T-34 „DĖL PANEVĖŽIO RAJONO SAVIVALDYBĖS TARYBOS 2016 M. LAPKRIČIO 17 D. SPRENDIMO NR. T-180 „DĖL INTEGRALIOS PAGALBOS ASMENS NAMUOSE PASLAUGŲ ORGANIZAVIMO IR TEIKIMO TVARKOS APRAŠO PATVIRTINIMO“ PAKEITIMO“ PAKEITIMO**

2022 m. sausio 27 d. Nr. T-

Panevėžys

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Savivaldybės taryba n u s p r e n d ž i a:

Pakeisti Integralios pagalbos asmens namuose paslaugų organizavimo ir teikimo tvarkos aprašą, patvirtintą Panevėžio rajono savivaldybės tarybos 2019 m. vasario 20 d. sprendimu Nr. T-340 „Dėl Panevėžio rajono savivaldybės tarybos 2016 m. lapkričio 17 d. sprendimo Nr. T-180 „Dėl Integralios pagalbos asmens namuose paslaugų organizavimo ir teikimo tvarkos aprašo patvirtinimo“ pakeitimo“:

1. pakeisti 21 punktą ir jį išdėstyti taip:

„21. Asmenys, norintys gauti Integralios pagalbos paslaugas, pateikę visus reikalingus dokumentus, nesant laisvų vietų, įrašomi į eilę. Eilė Integralios pagalbos paslaugoms gauti sudaroma atsižvelgiat į asmens prašymo-paraiškos Integralios pagalbos paslaugoms gauti pateikimo datą ir į asmens faktinę gyvenamąją vietą (pagal seniūnijas).“;

2. pakeisti 50 punktą ir jį išdėstyti taip:

„50. Integrali pagalba nutraukiama:

50.1. kuriai nors šaliai nevykdant sutartyje numatytų įsipareigojimų arba netinkamai juos vykdant;

50.2. paslaugų gavėjui mirus;

50.3. paslaugų gavėjui apsigyvenus valstybės ar savivaldybės išlaikomoje įstaigoje;

50.4. paslaugų gavėjui išvykus gyventi į kitą rajoną;

50.5. paslaugų gavėjo iniciatyva, raštu pranešus paslaugų teikėjui.“.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Virginija Savickienė

2022-01-12

**PANEVĖŽIO RAJONO SAVIVALDYBĖS ADMINISTRACIJOS**

**SOCIALINĖS PARAMOS SKYRIUS**

Panevėžio rajono savivaldybės tarybai

**SAVIVALDYBĖS TARYBOS SPRENDIMO „DĖL PANEVĖŽIO RAJONO SAVIVALDYBĖS TARYBOS 2016 M. LAPKRIČIO 17 D. SPRENDIMO NR. T-180 „DĖL INTEGRALIOS PAGALBOS ASMENS NAMUOSE PASLAUGŲ ORGANIZAVIMO IR TEIKIMO TVARKOS APRAŠO PATVIRTINIMO“ PAKEITIMO“ PROJEKTO AIŠKINAMASIS RAŠTAS**

2022 m. sausio 12 d.

**1.** **Sprendimo projekto tikslai ir uždaviniai**

Integralios pagalbos asmens namuose paslaugų organizavimo ir teikimo tvarkos aprašo įgyvendinimas.

**2.** **Siūlomos teisinio reguliavimo nuostatos**

Savivaldybės tarybos 2019 m. vasario 20 d. sprendimu Nr. T-34 „Dėl Panevėžio rajono savivaldybės tarybos 2016 m. lapkričio 17 d. sprendimo Nr. T-180 „Dėl Integralios pagalbos asmens namuose paslaugų organizavimo ir teikimo tvarkos aprašo patvirtinimo“ pakeitimo“ patvirtintas Integralios pagalbos asmens namuose paslaugų organizavimo ir teikimo tvarkos aprašas (toliau – Aprašas) ir išdėstytas nauja redakcija. Vadovaujantis Aprašu Socialinės paramos skyrius skiria, o Panevėžio rajono socialinių paslaugų centras teikia integralios pagalbos paslaugas asmens namuose.

2020 m. gruodžio 3 d. gauta Lietuvos Respublikos specialiųjų tyrimų tarnybos antikorupcinio vertinimo išvada dėl Panevėžio miesto ir Panevėžio rajono savivaldybės teisės aktų, reglamentuojančių socialinių paslaugų teikimą (toliau – Išvada). Išvadoje pateikiamos pastabos ir pasiūlymai:

Aprašo 21 punkte nurodoma, kad „21. Asmenys, norintys gauti Integralios pagalbos paslaugas, pateikę visus reikalingus dokumentus, nesant laisvų vietų, **gali būti** įrašomi į eilę“. Siūloma, nustatyti imperatyvą, kad asmenys, norintys gauti integralios pagalbos paslaugas, nesant laisvų vietų, privalo būti įrašyti į eilę, bei detalizuoti šios eilės sudarymo ir administravimo tvarką;

Aprašo 50.6 papunktyje įtvirtinta norma, leidžianti Panevėžio rajono savivaldybės administracijos Socialinės paramos skyriaus vedėjui priimti sprendimą nutraukti integralios pagalbos paslaugų teikimą „kitais **šiame Tvarkos apraše nenumatytais** atvejais“. Siūloma tobulinti teisinį reglamentavimą ir atsisakyti esamos galimybės nutraukti integralios pagalbos paslaugų teikimą kitais, nei jų skyrimą ir nutraukimą reglamentuojančiuose teisės aktuose nenustatytais, pagrindais.

Atsižvelgiant į Išvadoje išdėstytas pastabas ir siūlymus prašoma pakeisti:

1. Aprašo 21 punktą ir jį išdėstyti taip:

„21. Asmenys, norintys gauti Integralios pagalbos paslaugas, pateikę visus reikalingus dokumentus, nesant laisvų vietų, įrašomi į eilę. Eilė Integralios pagalbos paslaugoms gauti sudaroma atsižvelgiat į asmens prašymo-paraiškos Integralios pagalbos paslaugoms gauti pateikimo datą ir į asmens faktinę gyvenamąją vietą (pagal seniūnijas).“;

2. Aprašo 50 punktą ir jį išdėstyti taip:

„50. Integrali pagalba nutraukiama:

50.1. kuriai nors šaliai nevykdant sutartyje numatytų įsipareigojimų arba netinkamai juos vykdant;

50.2. paslaugų gavėjui mirus;

50.3. paslaugų gavėjui apsigyvenus valstybės ar savivaldybės išlaikomoje įstaigoje;

50.4. paslaugų gavėjui išvykus gyventi į kitą rajoną;

50.5. paslaugų gavėjo iniciatyva, raštu pranešus paslaugų teikėjui.“.

**3.** **Laukiami rezultatai**

Priėmus Savivaldybės tarybos sprendimą, bus pakeisti Aprašo punktai, kurie pateikti Išvadoje.

**4. Lėšų poreikis ir šaltiniai**

Nėra.

**5. Kiti sprendimui priimti reikalingi pagrindimai, skaičiavimai ar paaiškinimai**

Nėra.

Sprendimo projekto antikorupcinis vertinimas nereikalingas.

Skyriaus vedėja Virginija Savickienė